Il-President eletta ta' Repubblika Alessandra Dee Crespo qalet li l-"galoppini u l-galantomi tal-korruzzjoni" "jibżgħu minna, mhux aħna minnhom," għax "min hu fis-sewwa ma jibżax fil-verità." Hija semmiet kif dawn kienu, u għadhom, jibżgħu minn Daphne Caruana Galizia. Dan qalitu fid-diskors tagħha fil-velja li saret illejla, fl-anniversarju tal-qtil tal-ġurnalista. Dawn il-velji ta' kull xahar minħabba l-Covid-19 kellhom jibdew isiru online. Hija saħqet li l-mafja li qatlet lill-ġurnalista ma kinitx kbira jew qawwija żżejjed biex tingħeleb, minkejja din il-perċezzjoni. Crespo qalet li għalkemm il-qtil orribbli ta' Daphne Caruana Galizia kellu l-għan li jsikket lil dawk li jimxu warajha, dan il-pjan ma rnexxiex għax in-nies aktar ingħaqdu. F'Jannar "Int bis-serjetà, PM?" – Velja fl-anniversarju tal-qtil ta' Daphne Crespo kompliet kif riċentament, waqt il-kumpilazzjoni tax-xhieda kontra l-erba' rġiel akkużati bil-qtil tal-ġurnalista u tal-Avukat Carmel Chircop fl-2015, id-Difiża oġġezzjonat għax-xhieda ta' Francis Sant, il-ġar li ra l-isplużjoni li fiha nqatlet Caruana Galizia, billi dan kien diġà xehed fi proċeduri oħra. Hija insistiet li l-akkużati, speċjalment l-aħwa Degiorgio li qed jitolbu maħfra presidenzjali, iridu lil kulħadd jinsa l-avveniment orribbli li Sant ra quddiem għajnejh, imma skont Crespo, il-pubbliku jrid jibqa' jisma' d-dettalji tal-qtil, għax meta jibqa' jisma' jibda jifhem. "Hekk biss forsi min għadu jappoġġja dan il-Gvern u l-Partit Laburista u għad ma jridx jammetti r-rwol tagħhom fil-qtil ta' waħda minna, jista' jasal jifhem x'ġara dakinhar." Temmet tgħid li s-soltu fid-diskorsi tagħha tinkludi xi silta mill-kitbiet ta' Daphne, iżda din id-darba inkludiet id-deskrizzjoni ta' Sant tat-twerżiqa li sema' meta Daphne ntebħet x'kien qed jiġri. "L-għajta tagħha dakinhar titħallat ma' tagħna llum u tibqa' tidwi sakemm fl-aħħar Daphne jkollha l-ġustizzja li jistħoqqilha." Ix-xhieda ta' Francis Sant din il-ġimgħa "Daphne werżqet twerżiqa kbira" meta l-karozza bdiet tieħu n-nar – xhud "Ma nafux x'aktar kienet skopriet Daphne" Ann Demarco, attivista ta' Occupy Justice, qalet li ma nafux x'aktar kienet skopriet Daphne Caruana Galizia fuq il-korruzzjoni qabel ma nqatlet f'karozza bomba fis-16 t'Ottubru tal-2017. Demarco bdiet diskorsha billi qrat email li l-ġurnalista kienet bagħtet lil binha Matthew fl-2016, li kien jgħid li l-kumpaniji 17 Black u Macbridge kienu kruċjali biex tinkixef l-għanqbuta tal-korruzzjoni li kienet qed tinvestiga. Għalkemm kienet kitbet fuq 17 Black, hija ma laħqitx kitbet fuq Macbridge, u kien hawn li Demarco kkummentat dwar kif ma nafux x'iżjed kienet skopriet il-ġurnalista qabel ħajjitha ntemmet ħesrem. Madankollu, filwaqt li l-qtil tagħha waqqaf l-investigazzjonijiet tagħha, dan wassal biex ġurnalisti oħra jkomplu jħaffru u jindagaw, u eventwalment ġie kkonfermat li ż-żewġ kumpaniji kienu sorsi ta' flus għall-kumpaniji sigrieti ta' Konrad Mizzi u Keith Schembri, u eventwalment inkixfu s-sidien tagħhom ukoll: sid 17 Black huwa Yorgen Fenech u sid Macbridge huwa Chen Cheng. F'Marzu Għaliex fl-aħħar 3 snin il-Pulizija ma investigatx lil Macbridge? – Repubblika lill-Kummissarju L-attivista faħħret lill-ġurnalisti tal-irwol kruċjali tagħhom li jaħdmu qatigħ biex jaqduh, partikolarment huma u jaffaċċjaw impunità minn dawk li suppost jinvestigaw dawn ir-reati. "Lilkom qed ngħid, Lawrence Cutajar, Ian Abdilla, Silvio Valletta u Ray Aquilina," kompliet Demarco. Hija kkundannathom talli ma investigawx l-affarijiet li kienet qed tiżvela l-ġurnalista. Ikkundannat il-mod kif jiġu attakkati l-ġurnalisti, bħalma kienet tiġi attakkata Daphne. Madankollu, hija qalet li għalkemm it-tiftixa għall-ġustizzja donnha hi battalja telliefa, wieħed irid jiftakar kif il-velji ta' kull xahar ippersistew waqt li nies bħal Konrad Mizzi, Chris Cardona, Keith Schembri, Lawrence Cutajar u Joseph Muscat kellhom jirriżenjaw. L-iskema taċ-ċittadinanza għadha suspettuża Fid-diskors ta' Marion Pace Axiak minn Repubblika, din iffukat fuq l-iskema kontroversjali taċ-ċittadinanzi li Daphne Caruana Galizia kienet tikkritikaha ħafna. Pace Axiak ikkwotat x'kitbet Daphne fl-2015: "Ir-realtà hi, li meta l-Gvern tiegħek jiġi ridott li jbigħ il-passaporti, dan ifisser li hu patetiku, iddisprat u jqajjem suspetti kbar. U dan iġib miegħu konsegwenzi. Sfortunatement it-trolls tal-Labour għadhom jitkellmu dwar persuni ta' talent." L-attivista qalet li bqajna naraw ripetutament li Daphne kellha raġun. Qalet li minkejja t-theddid legali li rċeviet Daphne, l-aħħar aħbarijiet li ġew żvelati kkonfermaw li l-iskema kienet eżerċizzju tan-numri, b'diversi modi kif in-nies jistgħu juru li għandhom rabtiet ġenwini ma' Malta meta dan ma jkun minnu xejn. Kompliet tgħid li l-Fondazzjoni Marigold, li titmexxa minn Michelle Muscat, mart l-eks Prim Ministru, ibbenefikat minn dan l-arranġament peress li l-applikanti kienu mħeġġin jagħtu d-donazzjonijiet tagħhom lilha. F'April li għadda "Iċ-ċittadinanza Maltija m'għandhiex prezz" – Repubblika Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60a3b0ca00d9c_rand.td-a-rec-img{text-align:left}.td_uid_3_60a3b0ca00d9c_rand.td-a-rec-img img{margin:0 auto 0 0}